आपकी पार्टनर ने आपको पसंद किया है, आपकी कमियों और खूबियों के साथ। ऐसे में इस रिश्ते को आगे ले जाने और निभाने के लिए अगर वह चाहे कि आप अपनी पहचान को भूलकर उसकी परछाई बन कर रहें, तो उसकी इस मांग को सिरे से नकार देना ही आपके भविष्य के लिए सही है। अपने रिश्ते की मजबूती के लिए उसमें देना सीखें, लेकिन खुद को इस्तेमाल होने से बचाएं। अपने पार्टनर की पसंद-नापसंद को तरजीह दें, लेकिन उसके अनुसार अपने स्वरूप को पूरी तरह बदल डालने से बचें।